ധനലക്ഷ്മി ബാങ്ക് വീണ്ടും കലങ്ങുന്നു ബോര്ഡിനെതിരെ ഓഹരി ഉടമകള് കോടതിയില് തൃശൂര്: ചെറിയ ഇടവേളക്ക് ശേഷം പഴയ തലമുറ സ്വകാര്യ ബാങ്കായ ധനലക്ഷ്മി ബാങ്കില് വീണ്ടും അസ്വസ്ഥത തല പൊക്കുന്നു. ഈ മാസം 29ന് നടക്കുന്ന വാര്ഷിക പൊതുയോഗത്തില് ഓഹരിയുടമകളുടെ ഭാഗത്തുനിന്നുള്ള ചിലരെ സ്ഥാനാര്ഥിത്വത്തില്നിന്ന് ബാങ്ക് ബോര്ഡ് ഏകപക്ഷീയമായി ഒഴിവാക്കിയെന്ന ആക്ഷേപമാണ് പുതിയ തര്ക്കത്തിന് ഇടയാക്കിയത്. ഇതിനെതിരെ ഓഹരി ഉടമകളില് ചിലര് ഹൈകോടതിയെ സമീപിച്ചു.പ്രധാന ഓഹരി ഉടമകളായ വ്യവസായി രവി പിള്ള അടക്കമുള്ളവര് ഡയറക്ടര് സ്ഥാനത്തേക്ക് നല്കിയ അപേക്ഷ നിരസിച്ചതാണ് പ്രശ്നങ്ങള്ക്ക് വഴിവെച്ചത്. കെ.എന്. മധുസൂദനന്, പി. മോഹനന്, ഡി.എല്. പ്രകാശ് എന്നിവരാണ് ഇതിനെതിരെ കോടതിയെ സമീപിച്ചത്. റിസര്വ് ബാങ്കിനെയും ധനലക്ഷ്മി ബാങ്കിനെയും എതിര് കക്ഷികളാക്കി ഇവര് സമര്പ്പിച്ച ഹരജിയില്, കമ്ബനി നിയമം സെഷന് 160 പ്രകാരം തങ്ങളുടെ സ്ഥാനാര്ഥിത്വം അംഗങ്ങളെ അറിയിക്കണമെന്നാണ് ആവശ്യം. രവി പിള്ളക്കും കോടതിയെ സമീപിച്ച മൂന്ന് പേര്ക്കും പുറമെ മുമ്ബ് സ്വതന്ത്ര ഡയറക്ടറായിരുന്ന പി.കെ. വിജയകുമാറിെന്റ സ്ഥാനാര്ഥിത്വ അപേക്ഷയും നിരസിച്ചിട്ടുണ്ട്.മോഹനന്, പ്രകാശ് എന്നിവരുടെ നാമനിര്ദേശ പത്രിക ബാങ്കിെന്റ നോമിനേഷന് ആന്ഡ് റെമ്യൂണറേഷന് കമ്മിറ്റി കഴിഞ്ഞ ജൂലൈ 23ന് അംഗീകരിച്ചിരുന്നുവെന്ന് ചൂണ്ടിക്കാണിക്കപ്പെടുന്നു. റിസര്വ് ബാങ്കിെന്റ രണ്ട് പ്രതിനിധികള് ഉള്പ്പെടെ എട്ട് അംഗങ്ങള് മാത്രമുള്ള ബോര്ഡാണ് നിലവിലുള്ളതെന്നും അവര്ക്ക് തന്നിഷ്ടപ്രകാരം കാര്യങ്ങള് നീക്കാനാണ് ഇവര് ബോര്ഡിലേക്ക് വരുന്നത് തടയാന് ശ്രമിക്കുന്നത് എന്നുമാണ് നിയമ നടപടിയിലേക്ക് കടന്നവര് പറയുന്നത്. 2020 മേയ് വരെ ഡയറക്ടറായിരുന്ന രവി പിള്ളക്ക് ബാങ്കില് 10 ശതമാനം ഓഹരിയുണ്ട്. 70 വയസ്സ് പൂര്ത്തിയായതിനാല് അദ്ദേഹത്തിന് പിന്വാങ്ങേണ്ടി വന്നതാണെങ്കിലും പിന്നീട് റിസര്വ് ബാങ്ക് ചെയര്മാന് അടക്കമുള്ള നോണ്എക്സിക്യൂട്ടിവ് ഡയറക്ടര്മാരുടെ പ്രായപരിധി 75 ആക്കി ഉയര്ത്തിയിരുന്നു. കേസില് എതിര്കക്ഷിയായ ഡയറക്ടര് സി.കെ. ഗോപിനാഥനും രണ്ട് കുടുംബാംഗങ്ങള്ക്കും കൂടി 10 ശതമാനത്തോളം ഓഹരിയുണ്ട്. വ്യവസായി എം.എ. യൂസഫലിയും ധനലക്ഷ്മി ബാങ്ക് ഓഹരിയുടമയാണ്. ഏറെക്കാലം കുഴപ്പത്തിലായിരുന്ന ബാങ്കിെന്റ എം.ഡിയായി എസ്.ബി.ഐയില്നിന്നുള്ള ജെ.കെ. ശിവന് എത്തിയശേഷം തര്ക്കങ്ങള്ക്ക് നേരിയ ശമനമുണ്ടായിരുന്നു.